text: Projecte | unmicrorelataldia
  Informació, Projecte
  Diumenges d'octubre pujats de to
  Seguint amb la tradició dels diumenges temàtics i jugant a doblegar el calendari per la meitat i repetir les temàtiques dels sis primers mesos de projecte, aquest octubre toca "Diumenges pujats de to". Microrelats de contingut sexual explícit. Espero que us agradin i, si sou de la pell fina, llavors millor que de dissabte salteu a dilluns. Demà publico la història d'un home que ha quedat embadalit mirant el botó d'una camisa que impedeix veure tot l'escot d'una dona guapa i amb els pits grans. Tot això, sintetitzat i amb el to força més pujat que a la frase anterior.
  Etiquetat Diumenges pujats de to, Informació, Octubre
  Benvinguts a aquest projecte literari que té per objectiu publicar un microrelat cada dia durant tot el 2012, és a dir, a partir de demà. El projecte porta per títol "Un microrelat al dia" i també el podeu trobar a Twitter @365microrelats. De fet, el 2012 és un any de traspàs i, per tant, tindrà 366 dies la qual cosa em donarà un merescut dia de descans en aquest projecte.
  Les històries que penjaré seran de dimensions ínfimes amb dos objectius clars. Primer: si en dic microrelats és perquè ho són. I segon: perquè es puguin llegir en un pim-pam.
  Bàsicament hi trobareu relats amb humor, ironia i mala llet. Jugo amb les paraules i sovint busco que siguis tu qui converteixis aquestes històries de poc més d'una línia en la teva pròpia tesi o teoria. Si t'agraden t'agrairé que hi afegeixis comentaris i que en facis difusió al teu web, bloc, twitter, facebook, trucant per telèfon un amic, al sopar familiar de diumenge o al teu padrí que és l'editor d'aquella editorial tant important.